కల్యాణి గారు విశాఖ వాసులు. సాహిత్యాన్ని తాత్విక సామాజిక కోణాలతో అంచనా వేయగలవారు. నీల నవలపై తన ఆలోచనలు పంచుకున్నారు
నీల లాంటి నవలకోసం చాలా కాలంగా వెతుకుతున్నా :వ్యక్తి ,సమాజం రెండింటిని కలిపి పరిశీలించే నవల .తెలుగులో చాలా అద్భుతమైన నవలలు వచ్చాయి ,సందేహం లేదు. ఏదైనా ఒక సామాజిక ,రాజకీయ ,స్త్రీవాద కోణాలనుండి .లేదా ఒక మూవ్మెంట్ గురించి వచ్చిన నవలల్లో రచయిత ఒక పాత్ర ద్వారా తన సమర్థించే ధోరణిని వెలిబుచ్చుతారు .అప్పుడు మనకు నాయక ,ప్రతినాయక పాత్రలు పాఠకులు ఎవర్ని సమర్థించాలన్న విషయంలో సందిగ్ధత ఉండదు.అలాంటి నవలల్లో పాఠకుడు ప్రేక్షకుడు మాత్రమే.
నీల లో రచయిత్రి లోపలా బయటా కూడా వున్నారు ,అందువలనే అన్ని పాత్రల్నీ సమగ్రంగా తీసుకుని రాగలిగారు . Reconciliation of apparent contradiction చక్కగా చేశారు .సరళ చేసిన పని తాను చేయకూడదు అని పరదేశి జీవితంనుండి వైదొలగిన వ్యక్తి అనేకులతో సంబంధం పెట్టుకున్న సదాశివతో సహజీవనం గడపడానికి ఒప్పుకుంటుంది .సహజీవనమైనా వివాహబంధమైనా భావనలలో మార్పు రావచ్చన్న భయం ఉంటుంది ,కానీ దాన్ని ఎలా ఎదుర్కొనాలన్నది వ్యక్తుల విజ్ఞతమీద ఆధారపడి ఉంటుంది ,ప్రసాద్ ,పరదేశి ,సదాశివ ఉదాహరణలు దీనికి.
ఒక టైమ్ లైన్ తీసుకుని ఆ చట్రంలో సమాజంలో వచ్చిన పరిణామాలు ,మారిన విలువలు ,రాజకీయాలు బిగించడంలో మంచి నైపుణ్యం చూపించారు మల్లీశ్వరి గారు .
పైడమ్మ కథ విడిగా వస్తే బాగుండేదని చాలా అనిపించింది ,అది అపురూపమైన వజ్రం .ఇన్ని వైవిధ్యం ఉన్న పాత్రలు ,సంఘటనలమధ్య ఎత్తి చూపడం కష్టం .
ఇఫ్టూ రాష్ట్ర నాయకులు, పి. ప్రసాద్ గారు, గంగాధర్ గారికి రాసిన లేఖ ఇది. ఇంత చరిత్రని ఇలా తెలుసుకోవడం బావుంది. చైతన్యవేదిక, ఏలూరు నిర్వహించిన పాత్రని మొదటిసారి వింటున్నాను. ఇలాంటి చైతన్యాన్ని తేవడం మామూలు విషయం కాదు. వామపక్ష పార్టీల మధ్య స్థానికంగా ఎలాంటి సమస్యలు ఉన్నాయో నాకు తెలీదు. కానీ చైతన్యవేదిక ఒక వారధిగా నిలబడి మొన్న కార్యక్రమం చేయడం మంచి పరిణామం. అందుకు నీల నవల పరిచయ సభ ఒక సందర్భం కావడం నన్ను ఉద్వేగానికి గురిచేస్తోంది. ప్రసాద్ గారు రాసిన ఈ లేఖ పశ్చిమ వామపక్ష స్థానిక రాజకీయాల మీద ఒక చారిత్రాత్మక పత్రం. కలిసి వచ్చే పనుల విషయంలో ఈ ఐక్యత కొనసాగాలి. గంగాధర్ గారు లాంటి వారు చొరవని కొనసాగించాలని కోరుకుంటున్నాను.
పూర్వచైతన్య వేదిక నిర్వాహకులకు!(మిత్రులు గంగాధర్ గారి ద్వారా) ప్రియ మిత్రులారా, ఏలూరు జూట్ మిల్ మహిళ కార్మికుల పోరాట నేపధ్య0తో మొన్న అనగా 20-1-2018న మల్లీశ్వరి గారి (జాజి మల్లి) విరచిత “నీల”పుస్తక పరిచయసభ నిర్వహణకి మీరు చొరవ తీసుకోవడం చాలా చాలా అభినందనీయం!
మీకు తెలుసో లేదో గానీ ఒక పాత విషయం మీ దృష్టికి తేవడ0 చాలా సందర్భోచితమైనదిగా భావిస్తున్నా.1981 నుండి 1986 వరకు ఏలూరులో “ఎవరికీ పెద్ద గా తెలియని గుర్తింపులేని ఆర్గనైజర్”గా ఉన్న కాలంలో నేను నాటి “చైతన్య వేదిక” సభలకు నేను నిత్య శ్రోతని. నేను అప్పటికే జూట్ కార్మికుల్లో అజ్ఞాత నిర్మాణ కృషి ని సాగిస్తున్నాను.(నాలుగైదు ఏళ్ల నిరంతర ground work తర్వాతే 1986 లో 8గంటల పని దినంకై మహిళా కార్మికుల పోరు బ్రేక్ అయ్యుంది. తర్వాతే నేను “గుర్తింపు నేత” గా మారి మీ “చైతన్య వేదిక” సభలకు స్వేచ్ఛగా హాజరు కాలేని కొత్త భౌతిక స్థితి ఏర్పడినదనుకోండి) నాటి “చైతన్య వేదిక” సాహిత్య సభలకిఆకర్షితున్ని కూడా! అవి చాలా educative గా ఉండేవి. TVR గారు, గంగాధర్ గారు, హర్నాధ్ గారు, చందు& రాజారావు గార్ల సాహిత్య మిత్ర బృందం,ఇంకాజిల్లా స్థాయి లో సోమసుందర్ గారు, DVVS వర్మ గారు వంటి మరెందరినో అప్పటికే పరోక్షంగానైనా నేను బాగా ఎరుగుడును. సభలు ప్రారంభం కాగానే ఓ రకం “రహస్య ఫక్కీ” లో వచ్చి వెనక వరస కుర్చీల మీద కూర్చొని సభ ఆసాంతం శ్రద్ధగా విని,అవి ముగిసిన వెంటనే మీ నిర్వాహకుల దృష్టిలో పడకూడదన్న “మెలకువ”తో బిరబిరా ముందే బయటకు వచ్చే వాడిని. నాడు హాజరయ్యే అత్యధిక సంఖ్యాకులైన ప్రేక్షకులని చూసివిస్మయం చెందే వాడిని.
మరో వైపు గుస్సాసి (గుడిపూడి సాంబశివ రావు గారు, యాగాటి కనకాల రావు గారు, సింహాచలం గార్ల తో కూడిన హేతువాద బృందం ఏలూరులో భారీ స్థాయిలో నిర్వహించిన నాటి సభలకి కూడా బాగా హాజరయ్యేవాణ్ణి.”చైతన్య వేదిక” సాహిత్య, తాత్విక సభలకి పోటీగా (నిజమో కాదో కానీ నాకు ఆనాడు అలా అనిపించి “పోటీ” పదం వాడా.నెగిటివ్ పదం గా కాకుండా పాజిటివ్ రాజకీయస్పూర్తి తో ఈ పదప్రయోగం చేశానని గమనించండి) CPM కూడా ఇలాంటి కొన్ని సభల నిర్వాహనకి నాడు ప్రయత్నించింది. వాటికి కూడా హాజరయ్యే వాణ్ణి. ఐతే నా పరిశీలనలో మీ “చైతన్య వేదిక” మాత్రం క్రమం తప్పకుండా లోతైన రాజకీయ,తాత్విక, సాహితీఅంశాలపై సభలు, సెమినార్ల నిర్వాహణ ఒక నిరంతర ప్రక్రియ గా ఏళ్ల తరబడి కొనసాగింది.నేను వాటికి క్రమతప్పకుండా హాజరైన ఒక శ్రోతని.నాడు మీరూ నిర్వహించినసభల కి అత్యంత రాజకీయ జిజ్ఞాస తో వినే “టాప్ టెన్” శ్రోతలని ఎంపిక చేసి ఉంటే వారిలో నేనొకణ్ణిగా ఉంటానేమో(ఒకవేళ నాటి మీ రాజకీయ బృందంలో ఇంతకంటే ఎక్కువ జిజ్ఞాస పరులు పది మంది కంటే ఎక్కువమందే ఉంటారన్న అభిప్రాయం మీకు ఉంటే నేను డిబేట్ చేయబోను) ముఖ్య0గా YMHAహల్లో ఎటుకురి బలరామమూర్తి గారి తో నిర్వహించిన సభ నన్ను బాగా ఆకర్శించి0ది. ప్రాచీన భారత్ లో బౌద్ధం పోషించిన పాత్రపై నాకు ప్రాధమిక అవగాహనని కలిగించిన తొలిసభ అదే! ఆతర్వాతే “ఆబతనం”తో మార్క్సిస్టు తత్వశాస్త్ర అధ్యయన0 సాగించా. నాటి “చైతన్య వేదిక” సభలు, సెమినార్లు నా దృష్టిని మార్క్సిస్టు సిద్ధాంత అధ్యయనంపైకి అదనంగా మళ్లించడంలో ఉపయోగ పడ్డాయని సగర్వ0గా చెప్పగలను. అప్పుడు చైతన్య వేదిక తాత్విక, రాజకీయ అంశాలపై పెట్టె సభలకి హాజరయ్యేందుకు నా ఇతర ప్రోగ్రామ్స్ తేదీలని సవరించుకున్న నేపథ్యం ఉంది.ఒకసారి జంగారెడ్డి గూడెంలో ఒక ప్రోగ్రామ్ తేదీని మార్చుకున్నట్లు బాగా గుర్తున్నది. నాడు వాటిపట్ల నేను చాలా ఆసక్తి పరుడినని మీకు గుర్తు చెప్పడానికే వీటి ప్రస్తావన చేస్తున్నా.
ఈ సందర్బంగా మీకొక చేదు జ్ఞాపకాన్ని గుర్తు చేయడం సందర్భ0 అనిపిస్తుంది. (ఒకవేళ మీరు దాన్ని అవసరమైన సమీక్షా0శంగా భావించి, రాజకీయ సానరాయి గా స్వీకరిస్తే అది చేదు స్మృతి కాబోదు.పైగా అది మీకోక మధుర స్మృతి కూడా కావచ్చు.అప్పుడు మీపట్ల ఈ అంచనాని బేషరతుగా నేను సవరించుకుంటా) అప్పుడు పలుమార్లు ఓ ప్రశ్న నన్ను వేధిస్తుండేది. “చైతన్య వేదిక” ఇలా0టి పాత్రనింపోషిస్తుంటే, దాని మాతృ రాజకీయ సంస్థ, ముఖ్యముగా దాని కార్మిక విభాగం అందుకు పూర్తి విరుద్ధ పాత్ర పోషించడం ఎలా సాధ్యం?” ఇదీ నాటి నా “ధర్మ సందేహ0”! (ఆ తర్వాత “ఏలూరు వరద నిరోధక ఉద్యమం” లో భాగంగా TVR గారితో ఏర్పడ్డ ఉద్యమబంధం నాకు కొంత వరకు అర్ధం చేయించిందనుకోండి)
నిజం చెప్పాలంటే నాటి మీ “చైతన్య వేదిక” తాత్విక, సాహిత్య సభల ద్వార పొందినమార్క్సిస్టు జ్ఞానం నన్ను మరింత దృఢమైన మార్క్సిస్టు చింతనాపరుడిగా తీర్చి దిద్దడంలో కొంతవరకి సహకరించింది. మరింత దృఢమైన విప్లవ కార్మిక యోధునిగా మలచడం లో కొంత తోడ్పాటుని ఇచ్చింది.వివరాలు సరిగ్గా గుర్తు లేకపోయినా ఓ సభ లో ఒక వక్త రాజకీయ ఉద్యమకారులుగా;కార్మిక పోరాటాలలోభాగస్వాము లుగా స్త్రీలని మలచలడం పై లెనిన్ బోధనల్ని గూర్చి ప్రసంగించారు.దీనినొక చారిత్రక అవసరమైన కర్తవ్యంగా లెనిన్ చెప్పిన విషయాన్ని గుర్తు చేశారు. మహిళాకార్మికులని కార్మిక పోరాటాలలో సమీకరించే బాధ్యతని ఆనాడు నాకు బాగా గుర్తు చేసింది.అది తొలుత చుట్టల కార్మికుల్లో ఓ ప్రయోగంచేసి, తర్వాత జూట్ కార్మికరంగంలోనూ విజయం పొందడంలో నాకు అదనపు రాజకీయ స్ఫూర్తిని ఇచ్చింది.ఏలూర్ పట్టణ కార్మికోద్యమాల్లో, &ముఖ్యంగా ఏలూరు జూట్ మిల్ కార్మిక రంగం లో గత చరిత్ర ఏమిటో సమీక్షలు అప్రస్తుతం. ఆనాడు ఎవరెవరు ఏ ఏ పాత్రలు పోషించారో పక్కకి పెడదాం. (అట్టి సమీక్షలు రేపటి చరిత్ర నిర్మాణానికి అవసరమని మీరు భావిస్తే అది మీ సంబంధిత రాజకీయ కర్తవ్యం అనుకోండి) నాకు అది అసంబంధితం.కానీ మూడు దశాబ్దాలతర్వాత (ఈకాల నిర్ణయంలో చిరు పొరపాటు0టే మన్నింపు కోరతాను) ఏలూరులో పునరుద్దానం పొందడం ఎంతో ఆనంద దాయకం. పైగా ప్రతీఘాత ఫాసిస్ట్ రాజకీయ శక్తులు భారత దేశ రాజకీయ యవనికపై చెలరేగుతున్న నేటివిషమ కాలంలో నాటి మీ”చైతన్య వేదిక” రాజకీయ0గా ఒకవేళ పునరుజ్జీవం పొందితే వ్యక్తిగతంగా హర్షిస్తాను. నాటి స్థితి గతుల్లో అది మీ “వేదిక” కావచ్చు.కానీ నేటి స్థితి గతుల్లో మాత్రం అది “మన ఉమ్మడి వేదిక” గా పని చేస్తుందనేఅశాభావం ఉంది. అది మీ ఇష్టం. నేటి సంక్లిష్ట పరిస్థితుల్లో కూడా ప్రగతిశీలభావుకులు లేదా ప్రేక్షక సానుభూతిపరులు గానే మిగిలిపోతారా;లేదా పాత్రధారులుగా కూడా మారతారా అనేది మీ ఇష్టమే! కానీ నా వ్యక్తిగత ఆశాభావాన్ని వ్యక్తం చేయడం నా ధర్మం. మీ వేదిక తో గత కాలపు నా అనుబంధం వల్ల చొరవ తీసుకొని ప్రస్తావించా. అందుకు మీరు అన్యాదా భావించరని ఆశిస్తా.
కొసమెరుపు:- ఏలూరు జూట్ మిల్లులో మహిళా కార్మికుల సమర శీల “ఎనిమిది గంటల పని దినం” పోరుకి దాదాపు మూడుదశాబ్దాలు ముగిసి పోయింది. ఈ నేపధ్య చరిత్ర గల “నీల” నవలా పరిచయసభ ద్వారానాటి మీ “చైతన్య వేదిక” మళ్లీ పునర్దర్శనం కావడమనేది నాకు వ్యక్తిగతంగా ఎంతో ఆనందదాయకమైనది.మీ “చైతన్య వేదిక” కల్పించిన నాటి “చైతన్యం” కూడా నాటి జూట్ మహిళా కార్మికుల సమర శీల పోరులో ఎదో మేరకు అంతర్భాగంగా ఉంది. అది నిర్మాణ రూపంలో కాక పోవచ్చు.రాజకీయ రూపంలో కూడా కాక పోవచ్చు. ఆ రూపాలలో నాడు మనం పరస్పర విరుద్ధస్థానాలలో ఉన్నాం. కానీ నాటి నిర్మాణాలకూ, బాహ్య రాజకీయాలకూ వెనక పునాదిగా నిలిచే మౌలిక తాత్విక రంగంలో ఓ ఐక్యతా స్ఫూర్తి దాగి ఉంది.గాన నాటి సమర శీల కార్మిక పోరాటాలలో మీ “చైతన్య వేదిక”కూ ఓ పాత్ర ఉందనుకుంటున్నా. కాకతాలీయంగానైనా అది నేడు అదే(deto)మహిళా కార్మిక పోరాట నేపధ్య పాత్రా పోషణతోనే తిరిగి ముప్పయి ఏళ్ల అజ్ఞాతం తర్వాత(ఈ పదం ఒకవేళ మీకు ఇబ్బంది కలిగిస్తే మన్నించండి)పునర్దర్శనం పొందడం విచిత్రమైనదే. అట్టి పునార్దర్శనంతో అది ఆగకుండా పునరుజ్జీవం కూడా పొందితే చాలా సంతోషిస్తా. నేటి ఫాసిస్ట్ రాజకీయ వ్యతిరేకపోషణ కు పునరుద్దానం కూడా పొందితే మరింత గర్వించే అంశమే కదా!
నాహృదయం ఎంతో స్పందించి రాస్తున్న ఈ వర్తమానాన్ని ఒక సందేశ0గా భావించయినా నాటి చైతన్య వేదిక నిర్వాహకులకు కూడా మీరు (గంగాధర్ గారు) పంపగలరు. TVR గారు, మొన్న మొన్ననే ముత్యాల సాంబశివరావు గారు,గుండుగోలను సత్య నారాయణగార్ల ఫోన్ నెంబర్లు నావద్ద ఉన్నాయి మీతో పాటు మిగిలిన ఈ ముగ్గురికీ పంపిస్తున్నా.
మహేంద్ర కుమార్ గారు వృత్తి రీత్యా వైద్య సంబంధిత రంగం. ప్రవృత్తి రీత్యా సాహిత్యాభిమాని, సమీక్షకులు. వారు నీల నవలని ఇలా సమీక్షించారు
అంతర్జాల ఆధారిత వివిధ వ్యామోహాలను తట్టుకుని ఈ నవలని పూర్తిజేయడమంటే , కథ , కథనం , కథా కాలం ఇట్లా ఏకబిగిన చదివించే అద్భుత గుణాన్ని కలిగి ఉండడమేనేమో !
నీల పరదేశికి రాసిన లేఖ ఎన్నదగినది , లేమి వల్ల ప్రేమను డిజర్వ్ అయి ఉన్నాను అంటుంది , దీని కోసమే తపన పడింది ఎల్లప్పుడూ . నాటకీయత లేకుండా , కథానాయిక హోదా తో కాకుండా నీలను మలచిన తీరు గొప్పది .
సంపూర్ణ : జీవితం మెరుగ్గా ఉండాలనుకున్నప్పుడు అందివచ్చిన అవకాశాలని విజయ సోపానాలు చేసుకోవాలని నిరూపించిన పాత్ర , అయితే సంపూర్ణ మూలాలనెప్పుడు మరువలేదు , నేడు ఇది అభిలషణీయం .
అజిత : చైతన్య స్రవంతి లాంటి పాత్ర , స్వతంత్రంగా బతకాలనుకున్నప్పుడు ఎలా నిబ్బరం అవసరమో చూపిన పాత్ర ” కొద్దిగా ప్రేమిస్తే చాలు ప్లీజ్ ప్లీజ్” సిద్ధాంతం ఎంత వాస్తవం !
పరదేశి : నిజాయితీ నిబద్దత ఉన్నవాడు , నీలకి జీవితంపట్ల మరల ఆశలు చిగురించినవాడు రాద్ధాంతాలు , వ్యసనాలు లేకుండా జీవితాన్ని ఆలింగనం చేసుకున్నవాడు . పాఠకుడికి ఆర్ద్రంగా అవగతమయ్యేవాడు
సదాశివ : కొంచం ఉన్నత సమాజం సంపర్కం వల్ల వచ్చిందో లేదా హృదయ వైశాల్యమో , స్త్రీ పురుష సంక్లిష్టతల్లో , ఇలాంటి వ్యక్తులు నేటి అవసరం , వీరిని మన సమాజం తయారు జేసుకోవాలి .
కిలారి స్వర్ణ – మంచి పాఠకురాలు, సాహిత్య సమీక్షకురాలు, త్వరలో మంచి అనువాద రచనని అందించబోతున్నారు. నీల నవలపై ఈ చిట్టి సమీక్ష చేసారు
ఒకటి మాత్రం ఖచ్చితంగా చెప్పగలను. సదా మనుషులను ప్రేమించేవారు, ప్రేమరాహిత్యంలో కొట్టుకుపోతున్నవారూ ఇద్దరూ చదవాల్సిన నవల. రక్తసంబంధీకులే కొట్టుకు చస్తున్న ఈ రోజుల్లో అసలేమాత్రం సంబంధం లేని పైడమ్మ, పాష్టరమ్మల మీద ఏంటా వల్లమాలిన ప్రేమ.? ఎందుకా ప్రేమ? పరదేశి, నీల మద్య వున్న అమలినమయిన ప్రేమ..ఊహించగలమా..? ఇక సదా…ఎంత చెప్పినా తక్కువే. ఇలాంటి అద్భుతమయిన వ్యక్తులు వుంటారా..వుంటారనే నమ్మకం కలిగేలా ఆ అనుభూతిని కలిగేలా రాసిన రచయిత్రికి సదా కృతజ్ఞతలు 🙂. అతి మామూలు మనుషులే అయినా ప్రసాద్ , సరళ ల ప్రేమని కూడా తప్పు పట్టలేం. అది అవసరానికి ఏర్పరచుకున్న బంధం అయినా కూడా.
చిన్న స్పేస్ కోసం ఎంతగానో ఆరాటపడి తన ప్రాణాలే పోగొట్టుకున్న తల్లి గుర్తొచ్చి నీల అనుకునే మాటలు: ” అమ్మా! హాయిగా నచ్చినట్లు వుండు అని చెపాలనిపిస్తుంది “, బాగా నచ్చాయి.
మనుషుల్ని ఎంత చివరి వరకు వెళ్ళి ప్రేమిస్తే, అంతగా వాళ్ళని క్షమించేయొచ్చు. ఇలా ఎంత మంది ఆలోచిస్తారు. మనకి కీడు చేసాడు కాబట్టి..మనం కూడా ఎలాగయినా సరే పగ తీర్చుకోవాల్సిందే అన్నట్టుగా వుంటుంది కొందరి ప్రవర్తన. అలాంటి వాళ్ళకు చెంపపెట్టుగా వుంటుంది ఈ నవల.
సాఫీగా జరిగిపోయే కథ, పుస్తకం చదువుతున్నంత సేపూ ప్రేమవాహినిలో కొట్టుకుపోయేలా మనలందరినీ ఒక అనుభూతికి గురిచేసిన రచయిత్రి జాజి మల్లి గారికి కృతజ్ఞతలు ఎంత చెప్పినా తక్కువే ! ఎక్కడా అసహజత్వం లేకుండా, సున్నితత్వం పోకుండా ప్రేమ మీద నమ్మకాన్ని కలిగించారు. అందరూ తప్పకుండా చదవాల్సిన పుస్తకం. మరమనుషుల్లా బ్రతుకుతున్న వాళ్ళకు ఒక ఆత్మీయ స్పర్శలా, చల్లని చిరుజల్లులా మాత్రం తగులుతుంది !
రెండేళ్ళ కిందటి జాజిమల్లి పాఠకులకి మా నలుగురక్కాచెల్లెళ్ళ పై నేను రాసిన కథలు గుర్తు ఉండే ఉంటాయి. ఒక ఖాళీని తడుముకునే ప్రయత్నం చేస్తుంటే అక్క వ్యక్తిత్వపు హిమవన్నగం దొరికింది మాకు. దానినే పుస్తక రూపంలో మిత్రులందరితో పంచుకునే ప్రయత్నం చేస్తున్నాను. పిడిఎఫ్ లో ఉన్న ఈ పుస్తకాన్ని మీకు అందుబాటులో ఉంచుతున్నాను
న్యాయవాది, మంచి చదువరి, సామాజిక సమస్యలను తార్కికంగా వ్యాఖ్యానించే మాదిరెడ్డి రవికాంత్ రెడ్డి నీల నవలను ఆబ్జెక్టివ్ గా ఎట్లా అర్థం చేసుకోవచ్చో ఈ సమీక్షలో చెపుతున్నారు.
ఆడవారికి మాత్రమే అనవసరమైన నీతులు బోధించే కండిషనింగ్ ఉన్న సమాజంలో ఈ నవల దానికి ధిక్కారమే అని చెప్పాలి. ప్రేమ జీవితంలో ఒకసారే కలుగుతుంది అనడం ఎంత ట్రాషో అదే ప్రేమ వల్ల కలిగే పక్షపాతం, దాన్ని కూడా అధిగమించే సహజ కాంప్లెక్సులూ, కర్తవ్యం, జీవితాశయాలు ఇవన్నీ ఆ ప్రేమను ప్రభావితం చేస్తాయనడం కూడా అంతే నిజం. నిజ జీవితంలో Unconditional love అనేది నూటికి 0.1% మాత్రమే ఉంటుంది.
పుస్తకాలనేవి మంచి చెడులు చెప్పడానికి ఉండవు. మంచి చెడులు మనకి మనమే విశ్లేషించుకునే నైపుణ్యాన్ని పెంచడానికి మాత్రమే ఉంటాయి. ఒక పాత్ర సృష్టిలో దాని సామాజిక నేపథ్యం, అది ప్రభావితం చేసే ఆలోచనా తీరు, దాన్ని బట్టి ఆ పాత్ర ప్రవర్తన, నిర్ణయాలు ఉంటాయి. అంతేగానీ, ఆ పాత్ర ఇలా ప్రవర్తిస్తే బాగుంటుంది కదా, అలా ప్రవర్తిస్తే ఈ కష్టాలు ఉండేవి కాదు కదా అని పాఠకులు చెప్పడం బానే ఉంటుంది. కానీ అది పాత్ర ఆత్మని అర్ధం చేసుకున్నట్టు కాదు. ప్రపంచంలోని ఇంత మంది మనుషుల్లో ఒక మనిషి పాత్రని తీసుకుని అల్లిన కధ ఇది. ఆ పాత్ర జీవితంలో ఉండే మార్పులకనుగుణంగా కథను ముందుకు తీసుకుపోయారు రచయిత. అంతేకానీ, దాన్ని ఆదర్శంగా తీసుకుని పాటించమని కాదు. ఉదాహరణకి ఎవరైనా రచయిత వేశ్యావాటికల్లో ఉండే ఒక మహిళ జీవితం గురించి రాయాలనుకుంటే అక్కడి వారి జీవితానికి, మనవాటికి సారూప్యత ఏ మాత్రం ఉండదు. ఆలోచనలు, వారి భాష కూడా పూర్తి భిన్నంగా ఉంటాయి. మనకి చాలా విపరీతంగా అనిపించినవి అక్కడ చాలా మామూలు విషయాలు. అక్కడ కూడా మనం మనకి చాలా తెలుసనేసుకుని మన అమూల్యమైన, విరుద్ధమైన అభిప్రాయాలు వ్యక్తం చేస్తాం, ఆ పాత్ర వెనుక జరిగిన రీసెర్చ్ ని, దగ్గరగా చూసిన అనుభవాలను ఏ మాత్రం పట్టించుకోకుండా. మనకి తెలిసిన, మనం ఆలోచనా విధానాలు మాత్రమే ఉన్న మనుషుల గురించే చదువుకుంటూ పోతే వేరేవి తెలిసే అవకాశమే ఉండదు.
నీల చిన్నప్పుడు అనుభవించిన కఠిన పేదరికం మనమెవ్వరం అనుభవించలేదు. రచయిత కూడా అనుభవించి ఉండరు. కానీ అది కళ్ళకు కట్టినట్టు రాయడం లోనే రచయితల నేర్పు కనబడుతుంది. నీల చోళదిబ్బకి తిరిగి వచ్చాక అక్కడి సమస్యలను, ఎదుగుదలనూ తను చదివిన సోషియాలజీ పాయింట్ ఆఫ్ వ్యూ నుంచి చూస్తుంది. అలా దేన్నైనా ఎవరి దృష్టి కోణం నుంచి వారు చూస్తారు. మన ఆలోచనలు మారే కొద్దీ ఆ దృక్కోణం కూడా మారుతుంది. కానీ అప్పటికే ముందున్న దృక్కోణం వల్ల తీసుకున్న నిర్ణయాలవల్ల నష్టం జరిగితే కొన్ని సార్లు దాన్ని పూడ్చుకోలేం. అదే జీవితం మనకి నేర్పేది కూడా.
నీల వ్యక్తిత్వం గురించి, ఆ కారెక్టర్ elevation గురించి, పరదేశీతో సంభాషణ వల్ల కలిగిన మానసిక సంఘర్షణ, సంభాషణల్లోని భాష చదివితే పుస్తకం ఎలా ఉంటుందో తెలిసిపోతుంది. ముందుముందు ఏం ఉంది అనే ఉత్సుకతని మొదటి నాలుగు పేజీలే క్రియేట్ చేయడం బావుంది.
ఆధునిక ప్రపంచాన్ని తెలుగులో వర్ణిస్తే చదవడం ఇదే మొదటిసారి. చాలా కొత్తగా ఉంది. కొంతమందిని ఊరికే అలా చూస్తూనే జీవితం మీద ఆశ ఎందుకు రెట్టింపవుతుంది, ఇది నాకే అనిపిస్తుందా, అందిరికీనా అనే సందిగ్ధానికి తెర తీసినట్టైంది. కొన్ని వాక్యాలు చదువుతుంటే చాలా ఫ్రెష్ గా, ఆలోచింపజేసే విధంగా ఉన్నాయి.”
అనేక చారిత్రక సంఘటనలు జరిగిన కాలంలో కూడా మనుష్యులు ఏవిధంగా ప్రవర్తించేవారు, ఆలోచించేవారు, పద్ధతులు ఎలా ఉండేవి అని చదివినప్పుడు ఇంత రీసెర్చ్ ఎప్పుడు చేశారు, ఎక్కడ నుంచి చేశారు అనిపించింది.
మన వ్యక్తిగత జీవితాలలో కొన్ని సంఘటనలను మనం అనుభూతించినంతగా వ్యక్తపరచడం తెలియదు. వాటికి చాలా చోట్ల అక్షరరూపం ఉందీ పుస్తకంలో.
నైతిక విషయాలు, విలువలు పోత పోసినట్టుగా ఒకే మూసలో ఉండవు. వాటిని మానవీయ కోణంలో చట్టపరిధిలోనే ఎవరికి వారు నిర్వచించుకోవాలి, దానికి వారి నేపథ్యం అసంకల్పితంగా పని చేస్తూ ఉంటుంది.
సంపూర్ణ జిల్లా పరిషత్ ఛైర్ పర్సన్ గా ఎదిగిన తీరు అద్భుతం. అది జరిగిన తీరును చాలా సహజంగా తీసుకొచ్చారు. నిర్లక్ష్యం చేసిన శుభాంజలిని రాజకీయ అనామకురాలిని చేయడంలో, రత్నాకర్ ని కూడా మించిపోయి అతన్నే తన చుట్టూ తిప్పుకోవడం, వ్యక్తిగత జీవితాన్నీ, రాజకీయాన్ని వేరు చేసి చూడడంలో ఫక్తు రాజకీయ నాయకురాలి లక్షణాలు కనబడ్డాయి. పులి కడుపున పులే పుడుతుందని సంపూర్ణ పాత్ర చెబుతుంది. ఆమె పైకి వచ్చిన విధానంమీద ఉన్న అభ్యంతరాలుంటే ఉండచ్చు. కానీ విపరీతమైన డబ్బు, చదువు, కుల బలం ఉన్నవారిని రాజకీయాల్లో ఎదుర్కోవాలంటే అవి ఏమీ లేని వారికి చాలా పరిమితమైన మార్గాలుంటాయి.
ఏ పాత్ర కూడా దాని ప్రభావం అందరికీ అర్ధమయ్యేంత conspicuous గా లేకపోయినా ఒక అంతర్వాహినిలా దాని ప్రాధాన్యం అది సంతరించుకుంది.
నీల ప్రతీ అడుగు, అనుభవించిన ప్రతీ క్షణం కళ్ళ ముందు మెదులుతూనే ఉంటాయేమో కొంతకాలం వరకూ. సదాశివ అంత ఉన్నతంగా ఉండడం ఎలా సాధ్యమో కొంత ఆశ్చర్యానికి గురి చేసినా ఎన్నో చదివి, ఎంతో మందిని చూసిన మనిషి తర్కానికి విలువిచ్చి, విశాలంగా ఆలోచిస్తే అది సాధ్యమే అనిపిస్తుంది.
ఒక కావ్యాన్ని తెలుగు పాఠకులకు అందించాలన్న తపనతో పోలిస్తే పేజీల సంఖ్య ఎక్కువేమీ కాదు. కల్పిత కధల్లో కనపడినట్టుగా కేవలం కధమాత్రమే రాసుకుపోకుండా ఆయా కాలాల్లో సామాజిక, ఆర్ధిక, రాజకీయ రంగాల్లో జరిగిన సంఘటనలు, పాత్రలమీద వాటి జీవితాలమీద వాటి ప్రభావం ఏదో చెప్పాలి కాబట్టి చెప్పినట్టుగా కాకుండా విపులంగా చెప్పడం అంకితభావానికి నిదర్శనం.
ఉత్తరాంధ్ర పండగలు, ఆచార వ్యవహారాలు తెలియనివారికి కొత్తగా, ఆహ్లాదంగా ఉంటుంది. తెలుగులో నాకు తెలియని పదాలు చాలా ఉన్నాయనిపించింది.
This is my sixth book in the series. ఇంతకు ముందు నేను ప్రస్తావించిన ఏ రచయితకీ తీసిపోని రచయిత మల్లీశ్వరి గారు. Observation of life, character and the changes in it over the period of life due to changes are outstanding. ఎక్కడా సీరియస్ నెస్ కోల్పోవడం కానీ, బద్ధకించడం గానీ లేకుండా శిల్పాన్ని చెక్కినట్టు చెక్కారు పుస్తకాన్ని. Thanks for giving us this beautiful book.
I need to confess something here. I borrowed this book from a friend. పుస్తకం కొన్ని పేజీలు చదివాక చెప్పేశాను తిరిగివ్వనని.
యువకవి, కవిసంగమం, కవితా పత్రికలో కీలక బాధ్యతలు నిర్వహిస్తున్న అనిల్ డాని నీల నవలపై చేసిన విమర్శనాత్మక సమీక్ష
నీల – ఎట్టకేలకి పూర్తి చేశా. తానా బహుమతి పొందిన నవలలో ఒకటి నీల. కొంచం పెద్ద నవల – దాదాపు 500 పైగా పేజీలు. నీల అనే ఒక సాధారణ అమ్మాయి, ఏలూరు జూట్ మిల్లు కార్మికురాలి కూతురు. సాధారణంగా దిగువ మధ్య తరగతి కుటుంబం ఎలా ఉంటుందో అలాంటి జీవితం, కుటుంబం అంటేనే ఒడిదుడుకులని మధ్యతరగతి పిల్లలకి ఓపికగా కూర్చొబెట్టి ఎవరూ చెప్పనక్కరలేదు జీవితమే అంతా నేర్పిస్తుంది. చాలీ చాలని అన్నం తాగుబోతు నాన్న , అమ్మది మరో కధ, అసలు నీల చుట్టురా కొన్ని వలయాలు ఉంటాయి వాటిని చాలా నేర్పుగా నీల ఎలా విడదీసుకుంది అనేది ఈ నవల చెప్పింది. చాలా ధైర్యవంతురాలు నీల , అలాంటి ధైర్యవంతురాలైన స్త్రీ పాత్రలు చాలా ఉంటాయి వాటిలో కొన్ని నిజ జీవితంలో మనకీ ఎదురౌతాయి. వాట్లిలో ఆరంజ్యోతి అనే పాత్ర చాలా ఉదాత్తమైనది , అలాగే సంపూర్ణ అనే పాత్ర చాలా క్లిష్టమైన పాత్ర అవసరం ఏమైనా చేయిస్తుంది అని చెప్పే పాత్ర , ఇంక నీల తల్లి చంద్రకళ కొంచం ఆసక్తి కలిగిస్తుంది, ఆమే తప్పు చేసిందా లేదా అనే విషయం రచయిత కూడా స్పష్టంగా చెప్పలేదు, కాని ఆ పాత్ర మీద చాలా సానుభూతి ఉంటుంది. ఇంక సరళ చాల విచిత్ర మనస్తత్వమైన పాత్ర ప్రసాద్ అనబడే ఒకానొకప్పటి నీల భర్త తో ఆమె సంబంధం అదే సమయంలో నీలతో తన ప్రవర్తన ఇలాంటివి కొన్ని ఆమె పాత్రని సూచిస్తాయి, అలాగే లాయర్ వసుంధర పాత్ర కూడా చర్చించుకోవాలి నీల కి అండగా నిబడడం లో చాలా ముఖ్య భూమిక ఆమెది .
ఇంక ఇక్కడ ప్రధానంగా చెప్పుకోవాల్సినది రెండు పాత్రలు ఒకటి. పరదేసి రెండోది సదాశివ , మొదటి వ్యక్తి ని నీల వద్దనుకుంటుంది , రెండొ వ్యక్తితో అతను అడగగానే సహజీవనానికి ఒప్పుకుంటుంది, ఇక్కడ మరో స్త్రీ మూర్తి “పాష్టరమ్మ” అనబడే పాత్ర ని గురించి మాట్లాడాలి ఆమె తన గురించి కన్నా నీల గురించే ఎక్కువ తాపత్రయ పడుతుంది, నీల సహజీవనం అనే సూత్రీకరణకీ తాను అస్సలు ఒప్పుకోదుకాని నీల ఒప్పిస్తుంది , సదా ఇంటి మనుషుల నడవడికని చూసి నీల ని సమర్దిస్తుంది. నీల ఒక సామాజికం గా జరిగిన మార్పులని ప్రస్తావిస్తూ సాగిన నవల , దళితుల జీవితాలు , అలాగే మత్స్యకారుల జీవితాలు అందులోని లోటుపాట్లు కొంచం విపులంగానే చెప్పారు రచయిత.
పెద్ద నవల కావడంతో లోపలికి పోవడానికి మనకి కొంత సమయం పడుతుంది , కాని వెళ్లిన తరవాత మరలా బయతకి రాబుద్ది కాదు ఆ పాత్రల మధ్యనే తిరుగుతూ ఉంటాం. కొంత నిడివి తగ్గినా బావుండేది అని కూడా అనిపిస్తుంది,కాని దాదాపు మూడు దశాబ్దాల స్తితిగతులని వర్ణించాలంటే రచయితకీ ఆ మాత్రం స్పేస్ ఉండాలేమొ అని కూడా అనిపిస్తుంది , అవడానికి నవల అయినా రచయితలోని కవయిత్రి చాలా సార్లూ బయటకి వచ్చి మనల్ని అబ్బుర పరుస్తుంది చాలా కవిత్వాన్ని అలవోకగా ఈ నవలలోకి ఒంపేశారు జాజిమల్లి గారు ఒక రకంగా అది నవలలోని మూడ్ ని ఆఫ్ కాకుండా చేస్తుంది ఉదాహరణలు ఇవ్వాలంటే మరలా ఇంకో నవల రాయాలి .
అంతా బాగానే ఉందా అంటే కొంత భాగం లేదనీ చెబుతాని నా మొదటి కంప్లైంట్ స్టాలిన్ సూర్యం పాత్రని అలా మధ్యలో వదిలేయడం నీల అతడినీ చివరివరకూ హీరోలానే చూస్తుంది. ఇంకపొతే ఆటోరాజు చంద్ర కళ మధ్యన బంధం ఎలా మొదలైందో అని పాఠకుడు కాస్త ఆలొచనలో పడతాడు , స్త్రీల మీద పాజిటీవ్ ఒపీనియన్ ఉన్నవాళ్లకి కొన్ని స్త్రీ పాత్రలు ఆలోచనని రేకెత్తిస్తాయి నీల కూడా కొన్ని సార్లు బేలగా మారుతుంది ముఖ్యంగా పరదేసీ పరిచయం అప్పుడు ఆమె పాత్ర ఎందుకో ఇంకా కొంచం బలంగా ఉంటే బావుండు అనిపించింది అలాగే వసుంధర గారి దగ్గర ఉన్నప్పుడు పరిచయం అయిన సదా వారిద్దరి అనుబంధం గురించి చెప్పినప్పుడు పరదేశి వద్ద చేసిన ఒప్పందం గురుతొచ్చి మరలా తనకి తాను పునరాలోచనలో పడుతుంది ఇది కొంత సంక్లిస్టమైన అంశం (పాఠకులకి చదివితేనే తెలుస్తుంది) ఇంక పూర్తిగా విస్మరింపబడిన పాత్ర “మినో” నీల కూతురు . నీల జీవితం అన్ని మలుపులు తిరుగుతున్నా కూతురి ప్రస్తావన చాల అతి తక్కువ సందర్భాల్లో వస్తుంది సాధారణంగా తల్లి హృదయం అలా ఆ పిల్లని చూస్తూ ఊరుకోలేదు కదా కాని మరెందుకో మినో ఆఖర్లో వచ్చి ఈ తరం ప్రతినిధిగా ఎదో కొంచం హడావుడి చేస్తుంది తప్ప మిగతా ఎక్కడా కనపడదు . కవర్ పేజీ కూడా ఇంకాస్త శ్రద్ద తీసుకుంటే బావుండు అనిపించింది.
ఏది ఏమైనా అసలు సాహిత్యమే లేదు ఇంకా నవలలు చదవడం ఎక్కడా అని వాదించే వారికి ఈ తానా బహుమతి నవలలు చూపించాలి ఎంత గొప్ప థీం తో ఎంపిక చేసారు ఇవి తప్పక చదవాల్సిన నవలలు చదివి సామాజిక మార్పుల గురించి చర్చించాల్సిన నవలలు రచయితలకి గొప్ప పేరు ప్రఖ్యాతలు రావాలి ఈ నవలల వలన అని ఆశిస్తూ .. రచయితలకి నా అభినందనలు
kalyani gaaru visakha vaasulu. saahityaanni taatvika saamaajika konalatho anchana veyagalavaaru. neela navalapai tana aalochanalu panchukunnaaru
neela lanti navalakosam chala kaalamgaa vetukutunna :vyakti ,samajam rendintini kalipi pariseelinche navala .telugulo chala adbhutamaina navalalu vachayi ,sandeham ledu. edaina oka saamaajika ,rajakeeya ,streevaada konalanundi .leda oka moovment gurinchi vachina navalallo rachayita oka paatra dwara tana samarthinche dhoranini velibuchutaaru .appudu manaku nayaka ,pratinaayaka paatralu paatakulu evarni samarthinchaalanna vishayamlo sandigdhata undadu.alanti navalallo paatakudu prekshakudu matrame.
neela loo rachayitri lopala bayata kuudaa vunnaru ,anduvalane anni paatralnee samagramgaa teesukuni raagaligaaru . Reconciliation of apparent contradiction chakkaga chesaru .sarala chesina pani taanu cheyakudadu ani paradesi jeevitamnundi vaidolagina vyakti anekulatho sambandham pettukunna sadasivato sahajeevanam gadapadaaniki oppukuntundi .sahajeevanamainaa vivaahabandhamainaa bhaavanalalo maarpu ravachanna bhayam untundi ,cony daanni ela edurkonaalannadi vyaktula vignatameeda aadhaarapadi untundi ,prasad ,paradesi ,sadasiva udaaharanalu deeniki.
oka time line teesukuni aa chatramlo samaajamlo vachina parinaamaalu ,maarina viluvalu ,rajakeeyaalu biginchadamlo manchi naipunyam chuupimchaaru mallishwari gaaru .
paidamma katha vidigaa vaste bagundedani chala anipinchindi ,adhi apuroopamaina vajram .inni vaividhyam unna paatralu ,sanghatanalamadhya etti chuupadam kashtam .
iftoo rashtra naayakulu, pi. prasad gaaru, gangadhar gaariki raasina lekha idhi. inta charitrani ilaa telusukovadam bavundi. chaitanyavedika, eluru nirvahinchina paatrani modatisaari vintunnaanu. ilanti chaitanyaanni tevadam maamuulu vishayam kaadu. vamapaksha paarteela madhya sthaanikamgaa elanti samasyalu unnayo naaku teleedu. cony chaitanyavedika oka vaaradhigaa nilabadi monna kaaryakramam cheyadam manchi parinaamam. anduku neela navala parichaya sabha oka sandarbham kaavadam nannu udvegaaniki gurichestondi. prasad gaaru raasina ee lekha paschima vamapaksha sthaanika rajakeeyala meeda oka chaaritraatmaka patram. kalisi vache panula vishayamlo ee aikyata konasagali. gangadhar gaaru lanti vaaru choravani konasaaginchaalani korukuntunnanu.
puurvachaitanya vedika nirvaahakulaku!(mitrulu gangadhar gaari dwara) priya mitrulara, eluru joot mill mahila kaarmikula porata nepadhya0thoo monna anagaa 20-1-2018na mallishwari gaari (jaji malli) virachita keenilapustaka parichayasabha nirvahanaki meeru chorava teesukovadam chala chala abhinandaneeyam!
meeku teluso ledho gaanee oka paata vishayam mee drushtiki tevada0 chala sandarbhochitamainadigaa bhavistunna.1981 nundi 1986 varaku elurulo cvrk pedda gaa teliyani gurtimpuleni aarganaijragaa unna kaalamlo nenu naati echaitanya vedika sabhalaku nenu nitya shrotani. nenu appatike joot kaarmikullo agnaata nirmaana krushi ni saagistunnaanu.(naalugaidu ella nirantara ground work tarvate 1986 loo 8gantala pani dinankai mahila kaarmikula poru breake ayyundi. tarvate nenu kugartimpu neetha gaa maari mee echaitanya vedika sabhalaku swechhagaa haajaru kaaleni kotta bhautika sthiti erpadinadanukondi) naati echaitanya vedika saahitya sabhalakiaakarshitunni kuudaa! avi chala educative gaa undevi. TVR gaaru, gangadhar gaaru, harnadh gaaru, chandu& rajarao gaarla saahitya mitra brundam,inkajilla sthaayi loo somasunder gaaru, DVVS varma gaaru vanti marendarino appatike parokshamgaanainaa nenu baga erugudunu. sabhalu praarambham kagane oo rakam erahasya fakki loo vachi venaka varasa kurcheela meeda kuurchoni sabha aasaantam shraddhagaa vini,avi mugisina ventane mee nirvaahakula drushtilo padakudadanna kemelakuvaetho birabira munde bayataku vache vaadini. naadu haajarayye atyadhika sankhyaakulaina prekshakulani chusivismayam chende vaadini.
maro vaipu gussasi (gudipudi saambasiva raavu gaaru, yagati kanakaala raavu gaaru, simhaachalam gaarla thoo kuudina hetuwada brundam elurulo bhari sthaayilo nirvahinchina naati sabhalaki kuudaa baga haajarayyevaanni.echaitanya vedika saahitya, taatvika sabhalaki potiigaa (nijamo kaado cony naaku aanaadu alaa anipinchi cepoti padam wada.negitive padam gaa kakunda pajitive raajakeeyaspoorthi thoo ee padaprayogam chesanani gamaninchandi) CPM kuudaa ilanti konni sabhala nirvaahanaki naadu prayatninchindi. vaatiki kuudaa haajarayye vaanni. aithe naa pariseelanalo mee echaitanya vedika maatram kramam tappakunda lotaina rajakeeya,taatvika, saahitiaamsaalapai sabhalu, seminarla nirvaahana oka nirantara prakriya gaa ella tarabadi konasagindi.nenu vaatiki kramatappakunda haajaraina oka shrotani.naadu meeroo nirvahinchinasabhala ki atyanta rajakeeya jignaasa thoo vine etap ten shrotalani empika chesi unte vaarilo nenokannigaa untanemo(okavela naati mee rajakeeya brundamlo intakante ekkuva jignaasa parulu padi mandi kante ekkuvamande untaaranna abhiprayam meeku unte nenu dibate cheyabonu) mukhya0gaa YMHAhallo etukuri balaramamurthy gaari thoo nirvahinchina sabha nannu baga aakarsinchi0dhi. praacheena bharat loo bouddham pooshinchina paatrapai naaku praadhamika avagaahanani kaliginchina tolisabha adhe! aatarvaate eaabatanamnatho marksistu tatvasastra adhyayana0 sagincha. naati echaitanya vedika sabhalu, seminarlu naa drushtini marksistu siddhaanta adhyayanampaiki adanamgaa mallinchadamlo upayoga paddayani sagarva0gaa cheppagalanu. appudu chaitanya vedika taatvika, rajakeeya amsaalapai pette sabhalaki haajarayyenduku naa itara programs tedeelani savarinchukunna nepathyam undi.okasari jangareddy goodemlo oka program teedeeni maarchukunnatlu baga gurtunnadi. naadu vaatipatla nenu chala aasakti parudinani meeku gurtu cheppadaanike veeti prastaavana chestunna.
ee sandarbangaa meekoka chedu ghnaapakaanni gurtu cheyadam sandarbha0 anipistundi. (okavela meeru daanni avasaramaina sameeksha0sangaa bhavinchi, rajakeeya sanarayi gaa sweekariste adhi chedu smruti kabodu.paiga adhi meekoka madhura smruti kuudaa kaavachhu.appudu meepatla ee anchanaani besharatugaa nenu savarinchukunta) appudu palumaarlu oo prasna nannu vedhistundedi. echaitanya vedika ilaa0ti paathranimposhistunte, daani maatru rajakeeya samstha, mukhyamugaa daani kaarmika vibhagam anduku puurti viruddha paatra pooshinchadam ela saadhyam?u idhee naati naa edharma sandeha0u! (aa tarvaata ealuru varada nirodhaka udyaman loo bhagamga TVR gaaritho erpadda udyamabandham naaku kontha varaku ardham cheyinchindanukondi)
nijam cheppalante naati mee echaitanya vedika taatvika, saahitya sabhala dwara pondinamaarksistu ghnaanam nannu marinta drudamaina marksistu chintanaparudiga teerchi diddadamlo kontavaraki sahakarinchindi. marinta drudamaina viplava kaarmika yodhunigaa malachadam loo kontha thodpaatuni ichindi.vivaraalu sarigga gurtu lekapoyina oo sabha loo oka vakta rajakeeya udyamakaarulugaa;kaarmika poraataalalobhaagaswaam luga streelani malachaladam pai lenin bodhanalni goorchi prasanginchaaru.deeninoka chaaritraka avasaramaina kartavyamgaa lenin cheppina vishayaanni gurtu chesaru. mahilaakaarmikulani kaarmika poraataalalo sameekarinche baadhyatani aanaadu naaku baga gurtu chesindi.adhi toluta chuttala kaarmikullo oo prayoganchesi, tarvaata joot kaarmikarangamloonuu vijayam pondadamlo naaku adanapu rajakeeya sphuurtini ichindi.elur pattana kaarmikodyamaallo, &mukhyamgaa eluru joot mill kaarmika rangam loo gatha charitra emito sameekshalu aprastutam. aanaadu evarevaru e e paatralu poeshinchaaro pakkaki pedadam. (atti sameekshalu repati charitra nirmaanaaniki avasaramani meeru bhaviste adhi mee sambandhita rajakeeya kartavyam anukondi) naaku adhi asambandhitam.cony moodu dasaabdaalatarvaata (eekaala nirnayamlo chiru porapaatu0tey mannimpu koratanu) elurulo punaruddaanam pondadam entho aananda daayakam. paiga prateeghaata fassist rajakeeya saktulu bhaarata desha rajakeeya yavanikapai chelaregutunna netivishama kaalamlo naati meechaitanya vedika rajakeeya0gaa okavela punarujjeevam pondite vyaktigatamgaa harshistaanu. naati sthiti gatullo adhi mee kevedika kaavachhu.cony neti sthiti gatullo maatram adhi emana ummadi vedika gaa pani chestundaneasabhavam undi. adhi mee ishtam. neti sanklishta paristhitullo kuudaa pragatiseelabhaavukulu leda prekshaka saanubhootiparulu gaane migilipotara;leda paatradhaarulugaa kuudaa maratara anedi mee ishtame! cony naa vyaktigata aasaabhaavaanni vyaktam cheyadam naa dharmam. mee vedika thoo gatha kaalapu naa anubandham valla chorava teesukoni prastaavinchaa. anduku meeru anyada bhaavincharani aasistaa.
kosamerupu:- eluru joot millulo mahila kaarmikula samara sheela eenimidi gantala pani dinna poruki daadaapu muududasaabdaalu mugisi poyindi. ee nepadhya charitra gala eneela nawala parichayasabha dwaranati mee echaitanya vedika malli punardarsanam kaavadamanedi naaku vyaktigatamgaa entho aanandadaayakamainadi.mee echaitanya vedika kalpinchina naati echaitanyum kuudaa naati joot mahila kaarmikula samara sheela porulo edo meraku antarbhaagamgaa undi. adhi nirmaana roopamlo kaaka povachu.rajakeeya roopamlo kuudaa kaaka povachu. aa roopaalalo naadu manam paraspara viruddhasthaanaalalo unnam. cony naati nirmaanaalakuu, bahya raajakeeyaalakuu venaka punaadigaa niliche moulika taatvika rangamlo oo aikyata sphurthy daagi undi.gaana naati samara sheela kaarmika poraataalalo mee echaitanya vaedikanuu oo paatra undanukuntunna. kaakataaleeyamgaanainaa adhi nedu adhe(deto)mahila kaarmika porata nepadhya patra poshanhathone tirigi muppai ella agnaatam tarvaata(ee padam okavela meeku ibbandi kaligiste manninchandi)punardarsanam pondadam vichitramainade. atti punaardarsanamto adhi agakunda punarujjeevam kuudaa pondite chala santoshista. neti fassist rajakeeya vyatirekaposhanha ku punaruddaanam kuudaa pondite marinta garvinche amsame kada!
nahrudayam entho spandinchi raastunna ee vartamaanaanni oka sandesha0gaa bhavinchayina naati chaitanya vedika nirvaahakulaku kuudaa meeru (gangadhar gaaru) pampagalaru. TVR gaaru, monna monnane mutyaala saambasivaraavu gaaru,gundugolanu satya narayanagarla fon nembarlu naavadda unnaayi meetho paatu migilina ee mugguriki pampistunna.
mahendra kumar gaaru vrutti reetya vaidya sambandhita rangam. pravrutti reetya saahityaabhimaani, sameekshakulu. vaaru neela navalani ilaa sameekshinchaaru
antarjaala aadhaarita vividha vyaamohaalanu tattukuni ee navalani poortijeyadamante , katha , kathanam , kathaa kaalam itla ekabigina chadivinche adbhuta gunaanni kaligi undadamenemo !
neela paradesiki raasina lekha ennadaginadi , lemi valla premanu diserve ayi unnaanu antundi , deeni kosame tapana padindi ellappuduu . naatakeeyata lekunda , kathaanaayika hoda thoo kakunda neelanu malachina teeru goppadi .
sampuurna : jeevitam merugga undaalanukunnappudu andivacchina avakaasaalani vijaya sopaanaalu chesukovalani niroopinchina paatra , ayithe sampuurna moolaalaneppudu maruvaledu , nedu idhi abhilashaneeyam .
ajita : chaitanya sravanti lanti paatra , swatantramgaa batakaalanukunnappudu ela nibbaram avasaramo chuupina paatra u koddigaa premiste chaalu please pleeze siddhaantam entha vaastavam !
paradesi : nijaayitii nibaddata unnavaadu , neelaki jeevitampatla marala aasalu chigurinchinavaadu raaddhaantaalu , vyasanaalu lekunda jeevitaanni aalinganam chesukunnavadu . paatakudiki aardramgaa avagatamayyevaadu
sadasiva : koncham unnata samajam samparkam valla vachindo leda hrudaya vaisaalyamo , stree purusha sanklishtatallo , ilanti vyaktulu neti avasaram , veerini mana samajam tayaaru jesukovali .
kilari swarna – manchi paatakuraalu, saahitya sameekshakuraalu, twaralo manchi anuvaada rachanani andinchabotunnaru. neela navalapai ee chitti sameeksha chesaru
okati maatram khachitamgaa cheppagalanu. sadaa manushulanu preminchevaaru, premaraahityamlo kottukupotunnavaaru iddaruu chadavalsina navala. raktasambandheekule kottuku chastunna ee rojullo asalematram sambandham laeni paidamma, pashtarammala meeda enta vallamaalina prema.? enduka prema? paradesi, neela madya vunna amalinamayina prema..oohinchagalamaa..? ika sadinta cheppina takkuve. ilanti adbhutamayina vyaktulu vuntara..vuntarane nammakam kaligela aa anubhootini kaligela raasina rachayitriki sadaa krutagnatalu u. athi maamuulu manushule aina prasad , sarala la premani kuudaa tappu pattalem. adhi avasaraaniki erparachukunna bandham aina kuudaa.
chinna space kosam entagaano aaraatapadi tana praanaale pogottukunna talli gurtochi neela anukune maatalu: u amma! haayigaa nachinatlu vundu ani chepalanipistundi u, baga nachayi.
manushulni entha chivari varaku velli premiste, antagaa vaallani kshamincheyochu. ilaa entha mandi aalochistaaru. manaki keedu chesadu kabatti..manam kuudaa elagayina sare paga teerchukovalsinde annattugaa vuntundi kondari pravartana. alanti vaallaku chempapettugaa vuntundi ee navala.
saffiga jarigipoye katha, pustakam chaduvutunnanta sepoo premavaahinilo kottukupoyela manalandarinee oka anubhootiki gurichesina rachayitri jaji malli gaariki krutagnatalu entha cheppina takkuve ! ekkada asahajatvam lekunda, sunnitatvam pokunda prema meeda nammakaanni kaliginchaaru. andaruu tappakunda chadavalsina pustakam. maramanushulla bratukutunna vaallaku oka aatmeeya sparsala, challani chirujallula maatram tagulutundi !
rendella kindati jajimalli paatakulaki maa nalugurakkachellella pai nenu raasina kathalu gurtu unde untaayi. oka khalini tadumukune prayatnam chestunte akka vyaktitvapu himavannagam dorikindi maaku. daanine pustaka roopamlo mitrulandarito panchukune prayatnam chestunnanu. pdf loo unna ee pustakaanni meeku andubaatulo unchutunnaanu
nyaayavaadi, manchi chaduvari, saamaajika samasyalanu taarkikamgaa vyaakhyaaninchae madireddy ravikant reddi neela navalanu abjective gaa etla artham chesukovachho ee sameekshalo cheputunnaru.
aadavaariki matrame anavasaramaina neetulu bodhinche conditioning unna samaajamlo ee navala daaniki dhikkarame ani cheppali. prema jeevitamlo okasare kalugutundi anadam entha trasho adhe prema valla kalige pakshapaatam, daanni kuudaa adhigaminche sahaja complexulu, kartavyam, jeevitaasayaalu ivannee aa premanu prabhaavitam chestayanadam kuudaa anthe nijam. nija jeevitamlo Unconditional love anedi nootiki 0.1u matrame untundi.
pustakaalanevi manchi chedulu cheppadaaniki undavu. manchi chedulu manaki maname vislaeshinchukune naipunyaanni penchadaaniki matrame untaayi. oka paatra srushtilo daani saamaajika nepathyam, adhi prabhaavitam chese alochana teeru, daanni batti aa paatra pravartana, nirnayaalu untaayi. antegaanee, aa paatra ilaa pravartiste baguntundi kada, alaa pravartiste ee kashtaalu undevi kaadu kada ani paatakulu cheppadam baane untundi. cony adhi paatra aatmani ardham chesukunnattu kaadu. prapanchamloni inta mandi manushullo oka manishi paatrani teesukuni allina kadha idhi. aa paatra jeevitamlo unde maarpulakanugunamgaa kathanu munduku teesukupoyaaru rachayita. antekani, daanni aadarsamgaa teesukuni paatinchamani kaadu. udaaharanaki evaraina rachayita veshyaavaatikallo unde oka mahila jeevitam gurinchi rayalanukunte akkadi vaari jeevitaaniki, manavatiki saaruupyata e maatram undadu. aalochanalu, vaari bhasha kuudaa puurti bhinnamgaa untaayi. manaki chala vipareetamgaa anipinchinavi akkada chala maamuulu vishayaalu. akkada kuudaa manam manaki chala telusanesukuni mana amoolyamaina, viruddhamaina abhipraayaalu vyaktam chestam, aa paatra venuka jarigina reserch ni, daggaragaa chusina anubhavaalanu e maatram pattinchukokunda. manaki telisina, manam alochana vidhaanaalu matrame unna manushula gurinche chaduvukuntu pothe verevi telise avakasame undadu.
neela chinnappudu anubhavinchina kathina pedarikam manamevvaram anubhavinchaledu. rachayita kuudaa anubhavinchi undaru. cony adhi kallaku kattinattu rayadam lone rachayitala nerpu kanabadutundi. neela choladibbaki tirigi vachaka akkadi samasyalanu, edugudalanuu tanu chadivina soshialogy point af vyuu nunchi chustundi. alaa dennaina evari drushti konam nunchi vaaru chustaru. mana aalochanalu mare koddi aa drukkonam kuudaa maarutundi. cony appatike mundunna drukkonam valla teesukunna nirnayaalavalla nashtam jarigithe konni saarlu daanni poodchukolem. adhe jeevitam manaki nerpedi kuudaa.
neela vyaktitvam gurinchi, aa carrecter elevation gurinchi, paradesheetho sambhaashana valla kaligina maanasika sangharshana, sambhaashanalloni bhasha chadivite pustakam ela untundo telisipotundi. mundumundu yem undi ane utsukatani modati naalugu pageele criate cheyadam bavundi.
aadhunika prapanchaanni telugulo varniste chadavadam ide modatisaari. chala kottagaa undi. kontamandini oorike alaa chustune jeevitam meeda aasha enduku rettimpavutundi, idhi naake anipistundaa, andirikeenaa ane sandigdhaaniki tera teesinattaindi. konni vaakyaalu chaduvutunte chala fresh gaa, alochimpajese vidhamgaa unnaayi.u
aneka chaaritraka sanghatanalu jarigina kaalamlo kuudaa manushyulu evidhamgaa pravartinchevaaru, aalochinchevaaru, paddhatulu ela undevi ani chadivinappudu inta reserch eppudu chesaru, ekkada nunchi chesaru anipinchindi.
mana vyaktigata jeevitaalalo konni sanghatanalanu manam anubhootinchinantagaa vyaktaparachadam teliyadu. vaatiki chala chotla akshararoopam undee pustakamlo.
naitika vishayaalu, viluvalu potha posinattugaa oke moosalo undavu. vaatini manaveeya konamlo chattaparidhilone evariki vaaru nirvachinchukovaali, daaniki vaari nepathyam asankalpitamgaa pani chestu untundi.
sampuurna jilla parishat chair parson gaa edigina teeru adbhutam. adhi jarigina teerunu chala sahajamgaa teesukochaaru. nirlakshyam chesina subhaanjalini rajakeeya anaamakuraalini cheyadamlo, ratnakar ni kuudaa minchipoyi atanne tana chuttu tippukovadam, vyaktigata jeevitaannii, rajakeeyaanni vaeru chesi chudadamlo faktu rajakeeya nayakurali lakshanaalu kanabaddai. puli kadupuna pule pudutundani sampuurna paatra chebutundi. aame paiki vachina vidhaanammeeda unna abhyantaraalunte undachhu. cony vipareetamaina dabbu, chaduvu, kula balam unnavaarini rajakeeyaallo edurkovalante avi emi laeni vaariki chala parimitamaina margaluntayi.
e paatra kuudaa daani prabhaavam andarikee ardhamayyenta conspicuous gaa lekapoyina oka antarvaahinilaa daani praadhaanyam adhi santarinchukundi.
neela pratee adugu, anubhavinchina pratee kshanam kalla mundu medulutune untayemo kontakaalam varakuu. sadasiva anta unnatamgaa undadam ela saadhyamo kontha aascharyaaniki guri chesina enno chadivi, entho mandini chusina manishi tarkaaniki viluvicchi, visaalamgaa aalochiste adhi saadhyame anipistundi.
oka kaavyaanni telugu paatakulaku andinchaalanna tapanatho poliste paejeela sankhya ekkuvemi kaadu. kalpita kadhallo kanapadinattugaa kevalam kadhamatrame rasukupokunda aayaa kaalaallo saamaajika, aardhika, rajakeeya rangaallo jarigina sanghatanalu, paatralameeda vaati jeevitaalameeda vaati prabhaavam edho cheppali kabatti cheppinattugaa kakunda vipulangaa cheppadam ankitabhaavaaniki nidarsanam.
uttarandhra pandagalu, aachaara vyavahaaraalu teliyanivaariki kottagaa, aahlaadamgaa untundi. telugulo naaku teliyani padaalu chala unnaayanipinchindi.
This is my sixth book in the series. intaku mundu nenu prastaavinchina e rachayitaki teesiponi rachayita mallishwari gaaru. Observation of life, character and the changes in it over the period of life due to changes are outstanding. ekkada seerius ness kolpovadam cony, baddhakinchadam gaanee lekunda shilpaanni chekkinattu chekkaaru pustakaanni. Thanks for giving us this beautiful book.
I need to confess something here. I borrowed this book from a friend. pustakam konni paejeelu chadivaka cheppesaanu tirigivvanani.
yuvakavi, kavisangamam, kavita patrikalo keelaka baadhyatalu nirvahistunna anil daani neela navalapai chesina vimarsanaatmaka sameeksha
neela – ettakelaki puurti chesha. taanaa bahumati pondina navalalo okati neela. koncham pedda navala – daadaapu 500 paiga paejeelu. neela ane oka saadhaarana ammai, eluru joot millu karmikurali koothuru. saadhaaranamgaa diguva madhya taragati kutumbam ela untundo alanti jeevitam, kutumbam antene odidudukulani madhyataragati pillalaki opikagaa koorchobetti evaruu cheppanakkaraledu jeevitame antaa neerpistundi. chaalii chaalani annam taagubotu naanna , ammadi maro kadha, asalu neela chuttura konni valayalu untaayi vaatini chala nerpugaa neela ela vidadeesukundi anedi ee navala cheppindi. chala dhairyavanthuraalu neela , alanti dhairyavanturaalaina stree paatralu chala untaayi vaatilo konni nija jeevitamlo manakee edurautaayi. vaatlilo aaranjyoti ane paatra chala udaattamainadi , alaage sampuurna ane paatra chala klishtamaina paatra avasaram emaina cheyistundi ani cheppe paatra , inka neela talli chandrakala koncham aasakti kaligistundi, aame tappu chesinda leda ane vishayam rachayita kuudaa spashtamgaa cheppaledu, kaani aa paatra meeda chala saanubhooti untundi. inka sarala chaala vichitra manastatvamaina paatra prasad anabade okaanokappati neela bharta thoo aame sambandham adhe samayamlo neelatho tana pravartana ilantivi konni aame paatrani suuchistaayi, alaage layar vasundhara paatra kuudaa charchinchukovali neela ki andagaa nibadadam loo chala mukhya bhoomika aamedi .
inka ikkada pradhaanamgaa cheppukovalsinadi rendu paatralu okati. paradesi rendodi sadasiva , modati vyakti ni neela vaddanukuntundi , rendo vyaktito atanu adagagaane sahajeevanaaniki oppukuntundi, ikkada maro stree muurti epashtarammani anabade paatra ni gurinchi matladali aame tana gurinchi kanna neela gurinche ekkuva taapatraya padutundi, neela sahajeevanam ane suutreekaranakee taanu assalu oppukodukaani neela oppistundi , sadaa inti manushula nadavadikani chusi neela ni samardistundi. neela oka saamaajikam gaa jarigina maarpulani prastaavistuu saagina navala , dalitula jeevitaalu , alaage matsyakaarula jeevitaalu andulooni lotupatlu koncham vipulangaane cheppaaru rachayita.
pedda navala kaavadamtho lopaliki povadaaniki manaki kontha samayam padutundi , kaani vellina taravaata marala bayataki rabuddi kaadu aa paatrala madhyane tirugutuu untaam. kontha nidivi taggina bavundedi ani kuudaa anipistundi,kaani daadaapu moodu dasaabdaala stitigatulani varninchaalante rachayitaki aa maatram space undaalemo ani kuudaa anipistundi , avadaaniki navala aina rachayitaloni kavayitri chala saarluu bayataki vachi manalni abbura parustundi chala kavitvaanni alavokagaa ee navalaloki ompesaaru jajimalli gaaru oka rakamgaa adhi navalaloni mood ni af kakunda chestundi udaaharanalu ivvalante marala inko navala rayali .
antaa bagane undaa ante kontha bhagam ledanee chebutaani naa modati complinte stallin suuryam paatrani alaa madhyalo vadileyadam neela atadinee chivarivarakuu herolane chustundi. inkapothe autoraju chandra kala madhyana bandham ela modalaindo ani paatakudu kaasta aalochanalo padataadu , streela meeda pajitive opinian unnavaallaki konni stree paatralu aalochanani rekettistaayi neela kuudaa konni saarlu belagaa maarutundi mukhyamgaa paradesee parichayam appudu aame paatra enduko inka koncham balangaa unte bavundu anipinchindi alaage vasundhara gaari daggara unnappudu parichayam ayina sadaa vaariddari anubandham gurinchi cheppinappudu paradesi vadda chesina oppandam gurutochi marala tanaki taanu punaraalochanalo padutundi idhi kontha sanklistamaina amsam (paatakulaki chadivitene telustundi) inka puurtigaa vismarimpabadina paatra nemino neela koothuru . neela jeevitam anni malupulu tirugutunna koothuri prastaavana chaala athi takkuva sandarbhaallo vastundi saadhaaranamgaa talli hrudayam alaa aa pillani chustuu oorukoledu kada kaani marenduko mino aakharlo vachi ee taram pratinidhigaa edo koncham hadavudi chestundi tappa migata ekkada kanapadadu . kavar pagy kuudaa inkaasta shradda teesukunte bavundu anipinchindi.
edhi emaina asalu saahityame ledu inka navalalu chadavadam ekkada ani vaadinche vaariki ee taanaa bahumati navalalu chuupimchaali entha goppa theem thoo empika chesaru ivi tappaka chadavalsina navalalu chadivi saamaajika maarpula gurinchi charchinchaalsina navalalu rachayitalaki goppa paeru prakhyaatalu ravali ee navalala valana ani aasistuu .. rachayitalaki naa abhinandanalu